cyanic-selkie/wikianc huggingface dataset:
Dešons Batlers
Aizvadījis veiksmīgu universitāšu basketbola karjeru. NCAA pārstāvēja Rietumvirdžīnijas universitātes komandu "Mountaineers". Tās sastāvā 2010. gada sezonā sasniedza Final Four turnīru.
Viņu 2010. gada NBA draftā izraudzījās Maiami "Heat" vienība otrajā kārtā ar kopējo 42. kārtas numuru. Vēlāk viņš guva savainojumu un tika nosūtīts uz D-līgu. 2011. gada martā D. Batlers pievienojās Sanantonio "Spurs", taču līdz šim NBA nav aizvadījis nevienu spēli. 2011. gada novembrī uz pārbaudes laiku (ar iespēju pēc tam parakstīt līgumu līdz NBA lokauta beigām) vienojās par sadarbību ar LBL klubu Rīgas VEF. Taču VEF sastāva viņš neaizvadīja nevienu spēli, 2011. gada decembrī viņš parakstīja līgumu ar D-līgas komandu Ostinas "Toros".
ASV studentu izlases sastāvā izcīnījis bronzas medaļu 2009. gada Universiādē.
Vasariški (Medumu pagasts)
Vasariški ir ciems Medumu pagastā, Augšdaugavas novadā. Atrodas 234 km attālumā no Rīgas.
Apdzīvotā vieta atrodas pie autoceļa V696. Ciema apkārtnē atrodas Medumu katoļu baznīca, ūdenstilpes Šķirsteņu ezers, Meduma ezers, Mazais Šķirsteņu ezers.
Gvids Gineitis
Gvids Gineitis (lt, dzimis ) ir Lietuvas futbolists, spēlē pussarga pozīcijā, pārstāv Lietuvas futbola izlasi. Kopš 2022. gada Gineitis pārstāv Itālijas A sērijas komandu Torino.
Iepriekš pārstāvējis Lietuvas komandas NFA Kaunas un Atmosfera, kā arī Itālijas komandu S.P.A.L..
Lietuvas futbola izlases rindās debitējis 2022. gadā. 2023. gada janvāri viņš tika atzīts par Lietuvas gada labāko jauno futbolistu.
Lineāls
Lineāls ir taisna, šaura plāksne, parasti ar iezīmētu garuma mērvienību skalu, taisnu līniju novilkšanai, kā arī garuma mērīšanai. Tas ir kancelejas piederums, plaši tiek izmantots ģeometrijā un rasēšanā. Lineāli ir gatavoti no dažādiem materiāliem, no plastmasas, koka, metāla vai citiem materiāliem. Arī lineālu garumi var atšķirties.
Transporta nelaimes gadījumu un incidentu izmeklēšanas birojs
Transporta nelaimes gadījumu un incidentu izmeklēšanas birojs (TNGIIB) ir Latvijas valsts pārvaldības iestāde, kura atrodas Satiksmes ministrijas pārraudzībā un veic aviācijas, dzelzceļa un jūras nelaimes gadījumu un avāriju tehnisko izmeklēšanu. Iestādes birojs atrodas Rīgā.
Mikola Romera Universitāte
Mikola Romera Universitāte (lt) ir 1991. gadā dibināta valsts universitāte Lietuvas galvaspilsētā Viļņā ar struktūrvienībām arī Kauņā. Mācības notiek angļu un lietuviešu valodā. 2004. gadā ar Lietuvas Seima lēmumu par Mikola Romera Universitāti, par godu juristam Mikolam Romerim, tika pārsaukta Lietuvas Juridiskā universitāte.
Megavati
Megavati var būt:
Bumbu kalns
Bumbu kalns ir 16 metrus augsts paugurs Bolderājas kāpās, Kleistu mežā, Rīgā. Latvijas brīvības cīņu piemiņas vieta.
Bermontiādes laikā 1919. gada novembrī šeit atradās Krišjāņa Berķa vadītais Latgales divīzijas komandpunkts. 6. Rīgas kājnieku pulks, uzbrūkot no Bumbu kalna, ieņēma Sudrabkalniņu. bijušie Latgales divīzijas štāba virsnieki Bumbu kalnā atklāja granīta pieminekli ar bronzas plāksni, kurā bija attēlota 1919. gada novembra kauju shēma. 1969. gadā pieminekli nopostīja. Piemiņas vieta atjaunota 1989. gadā. To atjaunoja pēc LNNK un Latvijas Atdzimšanas partijas iniciatīvas, uzstādot piemineklim oriģinālo bronzas plāksni, kas bija saglabāta netālu esošajās Šmitu mājās. Pēc neilga laika bronzas plāksni nozaga. Rīgas pašvaldība pieminekli atkārtoti atjaunoja 2007. gadā.
Bumbu kalnā atrodas Valsts meža dienesta meža ugunsnovērošanas tornis, kas pieejams arī apmeklētājiem kā skatu tornis.
Megavati Sukarnoputri
Megavati Sukarnoputri (id, dzimusi ) ir Indonēzijas politiķe, no 2001. līdz 2004. gadam bija Indonēzijas prezidente. Viņa ir Indonēzijas pirmā prezidenta Sukarno meita. Megavati bija pirmā sieviete, kas kļuva par Indonēzijas prezidenti. 2004. gadā viņa atkārtoti kandidēja uz Indonēzijas prezidenta amatu, bet vēlēšanās piekāpās Susilo Bambanam Judojono. Arī 2009. gada vēlēšanās viņa zaudēja Judojono.
Vasiļi
Vasiļi ir ciems Andrupenes pagastā, Dagdas novadā. Atrodas 260 km attālumā no Rīgas.
Ciema apkārtnē atrodas ūdenstilpe Bierža ezers (līcis Liuņs ),
Mežtekas
Mežtekas, arī Mežtakas, ir ciems Alūksnes novada Jaunannas pagastā. Atrodas pagasta centrālajā daļā 3 km no pagasta centra Jaunannas, 20 km no novada centra Alūksnes un 221 km no Rīgas.
Apdzīvotā vieta atrodas nomaļus no valsts nozīmes autoceļiem, Pededzes upes krastā.
Fuksīns
Fuksīns ir sintētiskā organiskā krāsviela, kas pieder pie trifenilmetāna katjonajām krāsvielām. Fuksīns ir zaļi kristāli ar metālisku spīdumu, bet tā ūdens šķīdums ir purpursarkanā krāsā. No tā cēlies arī fuksīna nosaukums, jo šķīduma krāsa līdzīga fuksijas ziedu krāsai. Ūdenī šķīst visai slikti, daudz labāk — spirtā.
Vēsture
Fuksīnu pirmo reizi ieguva 1858. gadā vācu ķīmiķis Augusts Vilhelms fon Hofmans no anilīna un tetrahloroglekļa.
Drošība
Kairinošs, bīstams norijot. Fuksīnam piemīt arī kancerogēnas īpašības.
Duboviki (Zaļesjes pagasts)
Duboviki ir ciems Zilupes novada Zaļesjes pagastā. Izvietojies pagasta dienvidu daļā 1,3 km no pagasta centra Zaļesjes, 7,9 km no novada centra Zilupes un 307,1 km no Rīgas.
Apdzīvotā vieta izvietojusies autoceļu P52 (Ploski–Zilupe–Šķaune–Ezernieki) un V514 (Duboviki–Lauderi) krustojumā, Grīvas upes krastā.
Dubovikos atrodas valsts nozīmes arheoloģijas piemineklis — Duboviku pilskalns (Gorodok, Sopka).
Bjalistokas Universitāte
Bjalistokas Universitāte (pl) ir universitāte Polijas pilsētā Bjalistokā. Dibināta 1997. gadā reorganizējot 1968. gadā dibināto Varšavas Universitātes filiāli. Mācības notiek 9 fakultātēs, viena no tām atrodas Viļņā.
Jaunais fuksīns
Iegūšana
Iegūst, N-metiltoluidīnam reaģējot ar ksilidīnu hlorūdeņraža klātbūtnē.
Mikelandželo Antonioni
Mikelandželo Antonioni (it; dzimis, miris ) bija itāļu kinorežisors, scenārists, montāžists un īso stāstu rakstnieks.
Vislabāk pazīstams ar "triloģiju par mūsdienīgumu un tā neapmierinātību" — "Piedzīvojums" (1960), "Nakts" (La Notte, 1961) un "Aptumsums" (1962). Par saviem darbiem saņēmis vairākus apbalvojumus, tai skaitā divas Kannu kinofestivāla žūrijas balvas par filmām "Piedzīvojums" un "Aptumsums", Zelta palmas zaru par filmu "Fotopalielinājums" (1966), Venēcijas kinofestivāla Zelta lauvu par filmu "Sarkanais tuksnesis" (Il deserto rosso, 1964). Viena no pazīstamākajām Antonioni filmām ir "Profesija: reportieris" (1975) ar Džeku Nikolsonu galvenajā lomā. Šī filma tikusi nominēta Zelta palmas zara balvai Kannu festivālā.
Antonioni saņēmis Kinoakadēmijas goda balvu, kā arī divas Amerikas Kinoakadēmijas balvas nominācijas par filmu "Fotopalielinājums" (kā režisors un viens no scenārija autoriem). 1983. gadā Antonioni saņēma Venēcijas kinofestivāla balvu "Zelta lauva" par mūža ieguldījumu.
Vasiļjeva (Kubulu pagasts)
Vasiļjeva ir ciems Kubulu pagastā, Balvu novadā. Atrodas 217 km attālumā no Rīgas.
Ciema apkārtnē atrodas pamatskola.
Glīdzstrauts
Glīdzstrauts (arī Glijstrauts, Glīzdstrauts) ir Iecavas labā krasta pieteka Bauskas novadā.
Izteka - uz rietumiem - ziemeļrietumiem no Reizeniem. Tek dienvidu virzienā. Ietek Iecavā. Upe šķērso valsts autoceļu P87 (Bauska—Aizkraukle).
Thoracotremata
Thoracotremata ir viena no divām krabju eibrahiuru sekcijas (Eubrachyura) apakšsekcijām, kas apvieno 17 dzimtas un kas tiek iedalītas 4 virsdzimtās.
SpaceX Crew-5
SpaceX Crew-5 bija ASV uzņēmuma SpaceX kosmosa kuģa Crew Dragon lidojums. Tas orbītā tika palaists 2022. gada 5. oktobrī NASA uzdevumā Commercial Crew Development programmā. 6. oktobrī kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 2023. gada 12. martā.
Crew-5 tika izmantots kosmosa kuģa nolaižamais aparāts Endurance, kas kosmosā bija lidojis vienu reizi (Crew-3). Nesējraķetei tika izmantota jauna pirmā pakāpe (sērijas numurs B1077)
Apkalpe
Crew-5 apkalpe augšupceļā un lejupceļā:
Lidojuma gaita
6. oktobrī 21:01 UTC Endurance automātiskā režīmā saslēdzās ar SKS pie Harmony modulim priekšpusē pievienotā adaptera PMA-2 saslēgšanās mezgla IDA-2.
2023. gada 11. martā 07:19:26 UTC kosmosa kuģis atvienojās no stacijas. 12. martā 02:02 UTC nolaižamais aparāts nolaidās Meksikas līcī, Floridas tuvumā. Lidojuma ilgums bija 157 dienas 10 stundas 1 minūte.
Edmunds Goldšteins
Edmunds Goldšteins (1927—2008) bija latviešu komponists, pianists un mūzikas pedagogs. Vācis dažādu Latvijas novadu tautas mūziku, 1980. gados ierosināja izdot latviešu folkloras skaņuplašu sēriju.
Dzīvesgājums
Dzimis 1927. gada 19. septembrī Liepājā galdnieka ģimenē. 1937. gadā sāka apgūt klavierspēli pie privātskolotājiem, vēlāk Liepājas Tautas konservatorijā (1939–1940), baptistu Ciānas draudzes svētdienas skolas orķestrī spēlēja harmoniju un klavieres. Pēc Latvijas okupācijas viņš 1940. gadā pārcēlās uz Rīgu, kur mācījās Latvijas Konservatorijas Paula Šūberta (1940–1944) klavieru klasē un Jāzepa Vītola kompozīcijas un teorijas klasē (1943–1944), vēlāk Arvīda Dauguļa (1944–1946) klavieru klasē un Ādolfa Skultes kompozīcijas klasē (1948–1953).
Boriss Berezovskis
Boriss Berezovskis (ru; dzimis, miris ) bija ebreju izcelsmes Krievijas uzņēmējs, biznesa oligarhs, valsts amatpersona un bijušais matemātiķis.
Dzīvesgājums
Dzimis 1946. gadā Maskavā inženiera Ābrama Berezovska un viņa sievas Annas Gelmanes ģimenē. Studēja Maskavas Mežu universitātē, strādāja PSRS Zinātņu akadēmijas Kontroles zinātņu institūtā, publicēja pētījumus par darba zinātnisko organizāciju. Pēc PSRS sabrukuma, kad Krievijā notika valsts īpašum privatizācija, Berezovskis pārņēma kontroli pār dažādiem aktīviem, tai skaitā valsts galveno Krievijas Sabiedrisko televīziju. Pēc 2000. gada prezidenta vēlēšanām, kurās uzvarēja Vladimirs Putins, Berezovskis kritizēja viņu un viņa politiku. 2000. gada beigās viņš pārcēlās uz Apvienoto Karalisti, kas viņam 2003. gadā sniedza politisko patvērumu.
Krievijā Berezovski apsūdzēja krāpniecībā, naudas atmazgāšanā un vardarbīgā varas gāšanas mēģinājumā. Vairākas valstis liedza Berezovskim iebraukšanu, tostarp arī Latvija.
2003. un 2007. gadā viņš apsūdzēja Krievijas Federālo drošības dienestu mēģinājumos viņu nogalināt. Pēc tam, kad 2006. gadā Londonā FDD aģents noindēja viņa uzticības personu Aleksandru Ļitviņenko, Krievijas propaganda Berezovski apsūdzēja Ļitviņenko nogalināšanā. Pirms Krievijas—Gruzijas kara 2008. gadā savā mājā Londonas apkārtnē pēc vakariņām nomira viņa biznesa partneris Badri Patarkatsišvili.
2013. gada 23. martā Berezovski atrada mirušu savā mājā Askotā, Bārkšīras grāfistē Apvienotajā Karalistē. Tiesu ekspertīze konstatēja nožņaugšanas pazīmes.
Celensku pilskalns
Celensku pilskalns (augšzemnieku dialektā: Celinsku pilskols) jeb Augstais kalns ir 208,4 metrus virs jūras līmeņa augsts pilskalns, kas atrodas Alūksnes novada Alsviķu pagastā, uz rietumiem no Celenskiem.
Pirmās ziņas par pilskalnu 1923. gadā Pieminekļu valdei sniedza Jānis Greste. Pieminekli plašāk 1978. gadā aprakstījis Juris Urtāns.
Pilskalns zemes apstrādāšanas rezultātā zaudējis sākotnējo veidolu. Tas ir ziemeļaustrumu — dienvidrietumu virzienā orientēts kalns, kas līdz 30 metriem paceļas pār apkārtni. To ietver slapjas pļavas un purvāji. Ziemeļaustrumu galā ir neskaidras izcelsmes pacēlums, kur savulaik bijusi 13 x 13 metru liela zaļumbaļļu vieta. Plakuma garums ir apmēram 50 metru, platums — apmēram 40 metru.
Kultūrslāņa biezums — 25—35 centimetri. Pilskalnā atrastas bezripas trauku lauskas, kas ļauj pilskalna apdzīvotību attiecināt uz mūsu ēras pirmo gadu tūkstoti.
InterRisk Vienna Insurance Group
Apdrošināšanas akciju sabiedrība InterRisk Vienna Insurance Group (agrākie nosaukumi AAS Baltikums Vienna Insurance Group, AAS Baltikums) bija Latvijā reģistrēts uzņēmums, kas nodarbojās ar dažāda veida apdrošināšanu. Sabiedrības pēdējais īpašnieks bija Austrijas apdrošinātājs Vienna Insurance Group AG (VIG). Uzņēmums dibināts 1998. gadā; darbību beidza 2017. gadā, pievienojoties BTA Baltic Insurance Company.
Bergas pils
Bergas pils (fr,, lb) ir pils Luksemburgas centrālajā daļā, Luksemburgas lielhercogu rezidence.
InterRisk Vienna Insurance Group
Galvenais birojs atradās Rīgā. Uzņēmumam bija aptuveni 50 klientu apkalpošanas vietas Latvijā un Lietuvā. 2015. gadā Latvijas nedzīvības apdrošināšanas tirgū Baltikums aizņēma 8 % un ierindojās 6. vietā.
Austrijas apdrošinātājs Vienna Insurance Group noslēdza līgumu par AS Baltikums 100 % kapitāldaļu iegādi. Šajā brīdī Latvijā dzīvības apdrošināšanas jomā VIG pārstāvēja dzīvības apdrošināšanas sabiedrības Compensa Life Vienna Insurance Group SE filiāle. Savukārt nedzīvības apdrošināšanas produktus piedāvāja Compensa TU S.A. Vienna Insurance Group. AAS Baltikums īpašnieki pastarpināti caur uzņēmumiem AS Baltikums Bank un AS BBG bija Aleksandrs Peškovs, Sergejs Peškovs, Andrejs Kocetkovs un Oļegs Čepuļskis. 8. oktobrī Konkurences padome atļāva veikt šo darījumu. 8. decembrī uzņēmuma nosaukums mainīts uz AAS Baltikums Vienna Insurance Group. Baltikums valdē iecelts Nikolass Muherls. Valdē strādā arī valdes priekšsēdētājs Eduards Reinicāns un valdes locekļi Oļegs Gopaks un Regina Lubgane.
2017. gada 21. martā Baltikums Vienna Insurance Group nomainīja nosaukumu uz AAS InterRisk Vienna Insurance Group. 1. augustā paziņots, ka InterRisk Vienna Insurance Group tiks reorganizēts, pievienojot to citam VIG grupas uzņēmumam BTA Baltic Insurance Company. Reorganizācija pabeigta 27. decembrī. InterRisk Lietuvas filiāle pievienota BTA Lietuvas filiālei. 2018. gada 10. janvārī Finanšu un kapitāla tirgus komisija anulēja visas InterRisk Vienna Insurance Group izsniegtās licences.
Dubrovnikas Pestītāja baznīca
Dubrovnikas Pestītāja baznīca (hr) ir 16. gadsimtā celta renesanses stila Romas katoļu baznīca, kas atrodas Dubrovnikas vecpilsētas galvenās ielas Stradunas rietumu galā, Horvātijas dienvidos pie Adrijas jūras.
1520. gada 17. maijā Dubrovnika piedzīvoja zemestrīci, gāja bojā 20 iedzīvotāji un cieta daudzas ēkas. Baznīca celta no 1520. līdz 1528. gadam pateicībā, ka postījumi nebija vēl lielāki. 1667. gadā Dubrovnikā notika vēl spēcīgāka zemestrīce. Gāja bojā ap 5000 cilvēku. Dubrovnikas Pestītāja baznīca bija viena no nedaudzajām pilsētas celtnēm, kas zemestrīcē nesagruva.
Džūlija Kristija
Džūlija Frānsisa Kristija (en, dzimusi ) ir britu aktrise. Uzskatīta par vienu no 60. gadu ikonām, Kristija ir saņēmusi vairākas balvas, tai skaitā Amerikas Kinoakadēmijas balvu, Zelta globusa balvu, BAFTA kino balvu un Ekrāna aktieru ģildes balvu. Kristija ir piedalījusies sešās filmās, kuras Britu kinoinstitūts iekļāva savā 20. gadsimta 100 labāku britu filmu sarakstā. 1997. gadā saņēmusi arī BAFTA Fellowship balvu.
Kristijas pirmā nozīmīgā kinoloma bija filmā Billy Liar (1963), par ko viņa saņēma savu pirmo BAFTA kino balvas nomināciju. 1965. gadā attēlojusi modeli Džona Šlesindžera romantiskajā drāmā "Dārgā" (Darling), par ko viņa saņēma Amerikas Kinoakadēmijas balvu kategorijā "Labākā aktrise galvenajā lomā", kā arī BAFTA balvu. Tajā pašā gadā attēlojusi galveno lomu arī Deivida Līna episkajā drāmā "Doktors Živago" (1965).
Turpmākajos gados piedalījusies Fransuā Trifo distopiskajā drāmā "451 grāds pēc Fārenheita" (Fahrenheit 451, 1966), Šlēzingera drāmā "Tālu no trokšņainā pūļa" (Far from the Madding Crowd, 1967), Ričarda Lestera drāmā Petulia (1968) un Džozefa Louzija romantiskajā drāmā The Go-Between (1971). Par lomu Roberta Oltmena filmā McCabe & Mrs. Miller (1971), Kristija otro reizi tika nominēta Oskara balvai. Vēlāk attēlojusi lomas Nikolasa Rouga trillerī Don't Look Now (1973), Hela Ešbija komēdijdrāmā Shampoo (1975) un Vorena Bītija Heaven Can Wait (1978). Attēlojusi arī nelielas lomas filmās "Troja" (2004) un "Harijs Poters un Azkabanas gūsteknis" (2004).
Gilbērs (airētājs)
Gilbērs (fr) bija franču airētājs. Startējis 1900. gada vasaras olimpiskajās spēlēs.
Gilbērs 1900. gada Parīzes olimpiskajās spēlēs startēja airēšanas astoņnieku sacensībās. Viņš bija viens no Francijas komandas Société Nautique de la Marne pārstāvjiem. Komanda šajās sacensībās startēja tikai kvalifikācijas kārtā, kopvērtējumā iegūstot 5. vietu.
Straka
Straka var būt:
Kosova 2016. gada vasaras olimpiskajās spēlēs
Kosovas olimpiskās komandas sastāvā 2016. gada vasaras olimpiskajās spēlēs bija 8 sportisti (3 vīrieši un 5 sievietes), kas startēja piecos olimpiskajos sporta veidos. Kosova bija viena no retajām olimpiskajām komandām, kurām sieviešu-sportistu skaits bija lielāks nekā vīriešu skaits. Džudo, peldēšanā un vieglatlētikā Kosova tika katrā pārstāvēta ar diviem sportistiem, savukārt riteņbraukšanā un šaušanā tā bija pārstāvēta ar vienu sportistu.
Džudiste Majlinda Kelmendi šajās olimpiskajās spēlēs Kosovai izcīnīja pirmo zelta medaļu.
Kosovas karognesēja 2016. gada vasaras olimpisko spēļu atklāšanas ceremonijā bija džudiste Majlinda Kelmendi, bet noslēguma ceremonijā vieglatlēte Vijona Krieziu.
UV kartēšana
UV kartēšana ir 3D modelēšanas process, kura rezultātā no 3D modeļa virsmas tiek radīts 2D attēls.
UV kartēšana
Šis process projicē tekstūras karti 3D objektā. Apzīmējumi “U” un “V” norāda uz 2D tekstūras asīm, jo apzīmējumi “X”, “Y” un “Z” tiek jau izmantoti, lai apzīmētu 3D objekta asis telpā.
Piemērā pa labi ir dota sfēra, kurai ir rūtaina tekstūra. Pirmajā variantā UV kartēšana nav izmantota, bet otrajā variantā UV kartēšana ir pielietota.
Kad modelis tiek radīts kā poligonu dzīslojums, izmantojot 3D modelētāju, UV koordinātes var tikt ģenerētas katrai dzīslojumā esošajai virsotnei. Ja dzīslojums ir UV sfēra, tad, piemēram, modelētājs var to pārveidot ģeogrāfiskajā projekcijā. Kad modelis ir atšķetināts, tad lietotājs var veidot tekstūru katram trijstūrim individuāli, izmantojot atšķetināto dzīslojumu kā sagatavi. Kad scēna ir norenderēta, tad katrs trijstūris tiks kartēts attiecīgajā tekstūrā.
UV karte var tikt izveidota dažādos veidos: automātiski, izmantojot speciālas programmatūras, lietotājs pats manuāli to izveido, vai arī kombinējot abus iepriekš minētos veidus. Parasti UV karte tiek automātiski ģenerēta un tad lietotājs to pielāgo un optimizē, lai samazinātu vīles un pārklāšanos. Ja modelis ir simetrisks, tad lietotājs var pārklāt pretējos trijstūrus, lai nodrošinātu zīmēšanu/veidošanu abās pusēs vienlaicīgi.
UV koordinātes ir pielāgotas virsmām, nevis virsotnēm. Tas nozīmē, ka dalītai virsotnei var būt atšķirīgas UV koordinātas.
UV kartēšanas process vienkāršākajā variantā iekļauj trīs darbības: atšķetināt dzīslojumu, izveidot tekstūru un to pievienot.
Sfērā atrast UV
Katram sfēras punktam Pjāaprēķina \hat d, that being the unit vector from P to the sphere's origin.
Pieņemot, ka sfēras poli tiek pielīdzināti Y asij, tad UV koordinātas [0, 1] intervālā var tikt aprēķinātas šādi:
Silaveršas
Silaveršas ir ciems Alūksnes novada Jaunannas pagastā. Atrodas pagasta ziemeļu daļā 5 km no pagasta centra Jaunannas, 14 km no novada centra Alūksnes un 215 km no Rīgas.
Apdzīvotā vieta atrodas pie autoceļa P43 (Litene—Alūksne), Ievednes upes krastā.
Arvīds Skalbe
Arvīds Skalbe (1922—2002) bija latviešu dzejnieks.
Dzīvesgājums
Dzimis 1922. gada 1. martā Jaunlatgalē. Mācījās Rēzeknes Skolotāju institūtā, ko beidza 1941. gadā, strādāja par skolotāju Rubenes pamatskolā. Otrā pasaules kara laikā 1943. gadā viņu nosūtīja uz darba dienestu Vācijā, pēc tam iesauca Latviešu leģionā, kara beigās viņš krita Sarkanās armijas gūstā.
Pēc atgriešanās dzimtenē 1947. gadā viņš piedalījās Dziesmu svētku tekstu konkursā ar dzejoli "Dziesmai šodien liela diena", kas Pētera Barisona komponēts, uz ilgiem gadiem kļuva par neoficiālu Latviešu dziesmu svētku himnu. No 1953. gada bija žurnāla "Karogs" dzejas redaktors, no 1966. gada vadīja šī žurnāla dzejas nodaļu.
1996. gadā pārcēlās uz dzīvi pie tuviniekiem Maskavā, kur mira 2002. gada 21. maijā. Apbedīts Latvijā.
Heartbeat
Heartbeat ir Latvijas dziedātāja Justa dziesma, ar kuru viņš uzvarēja 2016. gada Supernovā. Justs ar šo dziesmu pārstāvēja Latviju 2016. gada Eirovīzijas dziesmu konkursā, un konkursa finālā ieguva 15. vietu. Dziesmas autore ir Aminata.
Katla valks
Katla valks ir Sumatas kreisā satekupe Kuldīgas novadā uz dienvidrietumiem no Bračām. Izveido Sumatu, satekot ar Oša valku. Tek ziemeļu virzienā. Katla valku nešķērso valsts autoceļi.
Vārnkalni
Vārnkalni ir ciems Straupes pagastā, Cēsu novadā. Atrodas 72 km attālumā no Rīgas.
Apdzīvotā vieta atrodas pie autoceļa V280.
Nūrestāna
Nūrestāna (ps, Nūristān velâyat) ir viens no Afganistānas vilajetiem. Tas atrodas valsts rietumos un robežojas ar Badahšānas, Pandžšīras, Lagmānas un Konaras vilajetiem, kā arī ar Pakistānu. Viljaeta administratīvais centrs ir Pārūna. Nūrestānā dzīvo aptuveni 140 tūkstoši iedzīvotāju.
Krievijas Federācijas apgabali
Krievijas Federācija administratīvi ir sadalīta 85 subjektos, no kuriem 46 ir apgabali. Lielākais apgabals pēc platības ir Irkutskas apgabals (767 900 km²), savukārt mazākais — Orlas apgabals (24 700 km²). Visapdzīvotākais ir Maskavas apgabals (7 231 068 (2015)), savukārt vismazāk apdzīvotais ir Magadanas apgabals (148 071 (2015)). Lielākā daļa no visiem Krievijas apgabaliem ir izvietojušies Krievijas Eiropas daļā.
Nellija Zaksa
Nellija Zaksa (de; dzimusi, mirusi ) bija ebreju tautības Vācijas dzejniece un dramaturģe.
1940. gadā emigrējusi uz Zviedriju. Viņas pazīstamākais darbs ir luga Eli: Ein Mysterienspiel vom Leiden Israels (1950), tāpat sarakstījusi dzejoļu Zeichen im Sand (1962), Verzauberung (1970), kā arī izdevusi dzejas krājumus In den Wohnungen des Todes (1947), Flucht und Verwandlung (1959), Fahrt ins Staublose (1961) un Suche nach Lebenden (1971). 1966. gadā saņēmusi Nobela prēmiju literatūrā par "izcilajiem liriskajiem un dramatiskajiem darbiem, kuros attēlots Izraēlas liktenis".
Kādā jaukā dienā
Divi vientuļie vecāki Melānija un Džeks, kuru bērni mācās vienā klasē, nepaspēj aizvest savus bērnus uz ekskursiju. Tā rezultātā Melānijai un Džekam visas dienas garumām jāpieskata savs un otra bērns.
Kuličs
Kuličs (ru, be, no grc (kollix) — 'maizes klaips') ir pareizticīgo slāvu tradicionāla Lieldienu cilindra formas saldā maize. Vēsturiski kuličam pievienots viss pēc ziemas palikušais — sviests, olas, rozīnes, sukādes, rieksti, un tā virspuse rotāta vai nu ar pūdercukuru vai kuličs glazēts ar cukuru, bet mūsdienās to mēdz rotāt arī ar cukura lodītēm. Kā rituālo ēdienu kuliču rotā ar burtiem XB (no ru — 'Kristus ir augšāmcēlies') un to ir jāsvēta priesterim. Šāds kuličs pa gabaliņam pirms brokastīm ēsts no Lieldienām līdz Vasarsvētkiem.
Tatevas klosteris
<mapframe text="Hahpatas klosteris" width=260 height=260 zoom=19 > { "type": "ExternalData", "service": "geoshape", "ids": "Q554947" } Tatevas klosteris (hy) ir 9. gadsimtā dibināts Armēņu apustuliskās baznīcas klosteris, kas atrodas Armēnijas dienvidos, Sjunikas marzē.
Vāverkrogs
Vāverkrogs ir ciems Ropažu novada Ropažu pagastā. Atrodas 9 km no pagasta centra Ropažiem, 26 km no novada centra Ulbrokas un 37 km no Rīgas.
Tatevas klosteris
Uz klosteri 2010. gadā atklāja 5,7 kilometrus garu trošu ceļu Tatevas spārni (Տաթևի թևեր).
Frīstaila slēpošana 2022. gada ziemas olimpiskajās spēlēs
Frīstaila slēpošana 2022. gada ziemas olimpiskajās spēlēs bija viens no 15 sporta veidiem, kas tika aizvadīts ziemas olimpisko spēļu laikā. Sacensības notika Gentinas sniega parkā, Džandzjakou un Šoganas Big Air, Pekinā no 2022. gada 3. februāra līdz 19. februārim. Frīstaila slēpošanā tika aizvadītas 13 disciplīnas (6 vīriešiem, 6 sievietēm un 1 jauktā), kas ir par trim disciplīnām vairāk, nekā iepriekšējās olimpiskajās spēlēs. Sacensībās startēja 273 sportisti (142 vīrieši un 131 sieviete) no 26 valstīm.
2018. gada jūlijā, Starptautiskā Olimpiskā komiteja izlēma frīstaila slēpošanas programmai pievienot papildus trīs disciplīnas — vīriešu un sieviešu Big Air, kā arī jaukto komandu akrobātiku.
Sniega trases priekš Big Air un sloupstaila disciplīnām veidoja Latvijas uzņēmums "We Build Parks".
Kvalifikācija
Maksimālais sportistu skaits, kas varēja kvalificēties frīstaila slēpošanai, bija 284 sportisti. Vienu valsti maksimāli varēja pārstāvēt 32 sportisti (16 vīrieši un 16 sievietes). Sportistu kvalifikācijas periods olimpiskajām spēlēm bija no 2020. gada 1. jūlija līdz 2022. gada 16. janvārim. Automātiski olimpiskajām spēlēm kvalificējās 30 labākie sportisti šajā periodā.
Sacensību kalendārs
— sacensības; — medaļu izcīņa
Pārstāvētās valstis un sportisti
Frīstaila slēpošanas sacensībās startēja 273 sportisti (142 vīrieši un 131 sieviete) no 26 valstīm. ASV bija vienīgā no valstīm, kura bija pārstāvēta ar maksimālo atļauto sportistu skaitu — 32 sportistiem (16 vīrieši un 16 sievietes).
Iekavās norādīts sportistu skaits no attiecīgās valsts.
Corythauma ayyari
Corythauma ayyari (Drake, 1933) ir tīklblakšu suga. Sastopama Āzijas dienvidos un introducēta Vidusjūras reģionā.
Izplatība
Corythauma ayyari ir orientāla suga, kura sastopama Indijā, Laosā, Malaizijā, Pakistānā, Šrilankā, Taizemē un Vjetnamā. Tā ir introducēta Vidusjūras reģiona valstīs, tai skaitā Francijā (2010. gadā), Itālijā, Grieķijā, Maltā un Spānijā, kā arī Izraēlā, Sīrijā, Tunisijā, Apvienotajos Arābu Emirātos un Monako.
Ekoloģija
Corythauma ayyari ir polifāga suga, kas barojas uz dažādiem augiem. Tā arī tiek uzskatīta par kaitēkli dažiem dekoratīvajiem augiem, galvenokārt jasmīniem, kuriem var nodarīt smagu kaitējumu, izsūcot lapu sulu. Pieaugušo īpatņu un nimfu barošanās rezultātā uz jasmīna lapu augšējās virsmas parādās mazi hlorotiskie plankumi. Lapu apakšējā virsma parasti kļūst melna vai tumši brūna no tīklblakšu ekskrementiem. Kad kukaiņi skar zedeņu parenhīmu, auga fotosintēze mazinās. Bojātās lapas sačokurojas, izžūst un atkrīt.
Starp Corythauma ayyari saimniekaugiem ir atzīmēti jasmīni, lantāna, baziliks, Hedychium, Musa un Daedalacanthus.
2012. gada Spānijas Grand Prix
2012. gada Spānijas Grand Prix izcīņa notika 13. maijā Spānijā. Uzvaru izcīnīja Pastors Maldonado, kuram tā bija pirmā uzvara karjerā, aiz sevis atstājot Fernando Alonso un Kimi Reikenenu. Williams komanda izcīnīja uzvaru pēc 8 gadu pārtraukuma.
Rozins Lentilijs
Rozins Lentilijs (la, 1657—1733) bija vācu ārsts, kas pirms ārsta tiesību iegūšanas kādu laiku strādāja par mājskolotāju Dobelē (1678—1680). Vēlāk bija ārsts tagadējās Bādenes-Virtembergas teritorijā, Virtembergas hercoga galma ārsts. Viņu uzskata par arsēna savienojuma arsēnika (arsēna oksīda) ieviesēju medicīnā.
1692. gadā viņš Nirnbergā publicēja apcerējumu par hercoga Jēkaba laika Kurzemes un Zemgales hercogistes ģeogrāfiju un etnogrāfiju Curlandiae quedam notabilia (lv).
Dzīvesgājums
Dzimis 1657. gada 3. jūnijā Hoenloes grāfistes pilsētā Valdenburgā kancelejas direktora Dāvida Zamuēla Lentilija (Linzenbārta, Linsenbahrt) ģimenē. Mācījās skolā Anspahā (tagad Neu-Anspach), 14 gadu vecumā sāka studijas Heidelbergas Universitātē (1671—1673), studijas turpināja Jēnas Universitātē (1673—1674), tomēr pēc tēva nāves bija spiests tās pārtraukt.
Pēc ilgākiem darba meklējumiem viņš 1678. gadā ieguva mājskolotāja vietu Dobeles latviešu luterāņu draudzes mācītāja M. Musmaņa ģimenē. Līdztekus Lentilijs aizrāvās ar dziedniecību un vietējo iedzīvotāju paražu pētniecību. Pēc Anspahas grāfa uzaicinājuma 1680. gadā viņš caur Ventspili atgriezās Vācijā, kur pēc doktora inaugurācijas disertācijas "Par pārejošā trīsdienu drudža epidēmiju" (De Febre tertiana intermittente epidemia) aizstāvēšanas kļuva par ārstu Krailsheimā (1680), pēc tam — par pilsētas ārstu (Stadtphysikus) Nērdlingenē (1685).
1683. gadā Lentiliju uzņēma "Dabas kuriozu akadēmijā" (la), kas 1687. gadā saņēma Svētās Romas impērijas ķeizara Leopolda atļauju un tiesības saukties par vācu dabaspētnieku akadēmiju "Leopoldina". 1698. gadā viņu uzaicināja kļūt par Bādenes-Durlahas markgrāfa personīgo ārstu (Leibmedikus), pēc tam — par Štutgartes pilsētas ārstu un Virtembergas hercoga personīgo ārstu. 1711. gadā viņš kļuva par hercoga padomnieku, pavadīja Virtembergas hercogu ceļojumos pa dažādām Eiropas valstīm.
Klimats
Cik ziema ir gara un auksta, tik vasara īsa un īsta, t.i. ļoti karsta, ta ka īsti nesaskan ar joku apgalvojumu: Kurzemē deviņus mēnešus ir ziema un trīs mēnešus auksts. Jo kad tur saule sasniegusi debesu vidu, tad saceļas tāds karstums, ka to neieradis cilvēks tikko var panest. [..] Ta kā patiesi nekas ilgi nepastāv, kas neietur mēru, tā arī šis karstums tikko pārsniedz jūlija mēnesi. Vasaras laikā ir arī diena visgarākā, tā ka pie skaidras debess vakara krēsla pavisam nenozūd un pāriet rīta gaismā, saule it kā skārtu visu horizontu.
STSAT-2
STSAT-2 (과학기술위성 2호; zināms arī kā STSAT-2A) bija Dienvidkorejas eksperimentāls pavadonis. Tas tika zaudēts 2009. gada augustā nesējraķetes Naro-1 (KSLV-1) pirmajā, neveiksmīgā startā.
Rozins Lentilijs
Dzīvnieki
Šī zeme ir bagāta ar visāda veida kustoņiem. Brieži ļoti lielā skaitā skraida pa mežiem. [..] Ar vilkiem tur ir pilnas visas malas. Zaķus var redzēt tik daudz, ka nezin vai uz vēršu tirgus ir vairāk mušu. [..] Vai caur zaķa gaļas krietnību radies jauno meiteņu skaistums, tā es neņemos izšķirt, bet lielākais vairums ir laimīgi skaistas. [..] Kā jūras, tā upju zivju pārpilnība ir ļoti liela, viņas ķer ezeros un upēs, gar krastu un aizturētos ūdeņos.
Saimniecība
Kurzemnieki ir tik bagāti ar mājlopiem, ka to var saukt par Holandes gaļas tirgu, tāpēc ka ne tik turpu sūta sālīto gaļu, bet pat pāri jūrai uz Angliju. [..] Pilsētās nav miesnieku, bet zemnieki apmēram divas reizes nedēļā ieved pilsētā dažādas sugas kautu lopu.
STSAT-2
Kosmiskā aparāta masa bija mazāka par 100 kg. Izmēri 615 × 673 × 898 mm. Pavadonī uzstādīts Laimena alfa Saules teleskops (Lyman- alpha Imaging Solar Telescope), kas paredzēts Saules diska uzņemšanai, lai tās atmosfērā pētītu ūdeņradi Laimena alfa spektrā. Bez tam tajā uzstādīts lāzeratstarotāju bloks pavadoņlokācijas mērījumiem no zemes.
Rozins Lentilijs
Saimniecība
Tīrumi ir augļiem svētīti, tā kā kuģi galvenos ienākumus patiesi liek uz labības izvedumu. [..] Visvairāk pelna apbrīnošanu tas, ka vasaras sējumi pusotra mēneša laikā atgriežas apcirknī, t.i., ka tik maz dienu laikā ievāc tikko zemē apbedītos un jaunām vārpām pavairotos graudus. [..] Ļoti plaša ir tur arī griķu kultūra. Citas labības sugas ir tādas pašas kā pie mums. Linus un kaņepes audzina plašos apmēros.
STSAT-2
Sākotnēji STSAT-2 bija paredzēts palaist 2005. gada decembrī, bet nesējraķetes KSLV-1 izstrāde aizkavējās.
STSAT-2 tika palaists 08:00 UTC ar nesējraķeti Naro-1 no Naro kosmosa centra. Šis bija pirmais Naro-1 starts. Nesējraķetes pirmā pakāpe bija izgatavota Krievijā. Plūsmvirža daļējas atvēršanās dēļ pavadonis STSAT-2 neatdalījās un netika ievadīts orbītā.
Rozins Lentilijs
Ēdieni un dzērieni
Zemnieki pa lielākai daļai pārtiek no viegli samaltas griķu putras, tad arī no miežu putras, abas vārītas ar pienu, pa lielākai daļai sarūgušu, viņu liek galdā koka traukos. Tāpat viņi ēd putriņas un visādus sakņaugus.
Smalkākie iedzīvotāji bez meža zvēru gaļas un arī citiem mums pazīstamiem ēdieniem gatavo sev īpatnējus un it kā tautiskus ēdienus. [..] Viņi ir pieraduši pie zināma ēdiena, ko sauc par soost. Joko, ka ārzemnieki, kas vienreiz baudījuši no šīs barības, ļoti nelabprāt atstājot šo zemi, un ja atstājuši, tad viņus mocot brīnišķīgas ilgas to atkalredzēt. [..] Šis ēdiens ir zināmā mērā maisījums no dažādam lietām, piemēram, jēra šķiņķa un tievām zarnām, žāvētiem zušiem, butēm, siļķēm, rāceņiem un, es nezinu, vēl kā, un viss tas tiek vārīts pienā. Varētu likties, ka šeit samaisīts cepts ar vārītu, austeri ar pelēkajiem strazdiem, tomēr no tā neceļas nepatīkama smarža, bet gan augšlejām īsti patīkams virums.
Par gardumu viņi tur arī ēdienu, izgatavotu kaviāra veidā, ja nemaldos, no zivju ikriem. Ikrus viņi liek etiķī, ar sāli samaisītā, un tā aukstus bauda ar lielāko kāri. No siļķēm arī taisa ēdienu - rossul. Siļķu gaļu tīra no asakām, sagriež smalkos gabaliņos un pieliek klāt: rutkus, sasmalcinātus saldus ābolus, olīvu eļļu, sāli, etiķi, piparus. Pēc tam šo maisījumu uzglabā dažas dienas zināmā vietā, tā ka šī stipri smirdošā vieta sāk pūt. Viņi to ēd un kāri bauda.
Parastais zemnieku dzēriens nav vis vienkāršs ūdens, bet nezinu, kas par sālījumu, kas, vismaz pēc mana sprieduma, ir sliktāks par avota ūdeni. Viņi noliek pirtī aizkrāsnē trauku ar tapu apakšgalā. Šī trauka iekšpuse izklāta ar linu drēbi, caur kuru kāš nezinu ar ko raudzētu šķidrumu. [..] Bez šī dzēriena bagātākie zemnieki un citi vācieši brūvē alu no miežiem un apiņiem, veselīgu un garšas ziņā patīkamu. [..] Medus ūdens ir kurzemnieku parastais dzēriens. To vāra divējādā veidā: viens ar savu ļoti patīkamo skaidrumu nebūt neatpaliek spāniešu vīnam pakaļ. Tas ir salds un reibinošs dzēriens. Otrs krāsas ziņā sacenšas ar alu. Zem saules gan neatrast neviena, kas vairāk būtu nodevies degvīna dzeršanai kā šī un kaimiņu tautas.
Starptautiskā Bobsleja un skeletona federācija
Starptautiskā Bobsleja un skeletona federācija (en — IBSF) ir starptautiska sporta organizācija, kas pārvalda bobsleju un skeletonu. Tās galvenā mītne atrodas Šveices pilsētā Lozannā. Federācija tika nodibināta Parīzē, Francijā. To nodibināja Apvienotās Karalistes, Šveices un Francijas delegāti, klātesot Kanādas un ASV pārstāvjiem.
Līdz 2015. gada jūnijam federācijas nosaukums bija Starptautiskā Bobsleja un tobogana federācija (fr — FIBT). Kopš 2010. gada tās prezidents ir bijušais itāliešu bobslejists Ivo Ferriāni.
IBSF organizē sacensības šādās disciplīnās: vīriešu bobsleja divnieki, bobsleja četrinieki, sieviešu bobsleja divnieki, vīriešu skeletons, sieviešu skeletons, monobobs, paraskeletons un parabobslejs.
Lielsunākste
Lielsunākste ir apdzīvota vieta Aizkraukles novada Sunākstes pagastā. Izvietojies pagasta vidusdaļā pie autoceļa V956 1,5 km no pagasta centra Sunākstes, 27,5 km no novada centra Aizkraukles un 113 km no Rīgas.
Apdzīvotā vieta izveidojusies ap bijušās Lielsunākstes muižas (Groß-Sonnaxt) centru.
Josefs Straka
Josefs Straka (cs; dzimis ) ir profesionāls čehu hokejists, spēlē centra uzbrucēja pozīcijā. Pašlaik (2013) pārstāv Čehijas Ekstralīgas klubu HK Homutova.
Spēlētāja karjera
1996. gada NHL draftā viņu Kalgari "Flames" izraudzījās ar kopējo 122. kārtas numuru, taču karjeru uzsācis Čehijā 1995. gadā kluba HC Litvinov kluba sistēmā. 2000. gadā pārgāja uz HC Plzen klubu. 2004.—05. gada sezonā pārstāvēja četrus klubus — trīs Čehijas un vienu Austrijas, kas bija viņa pirmais klubs ārzemēs. 2006.—07. gada sezonu aizvadīja Raumas "Lukko" sastāvā.
2007.—08. gada sezonu Straka uzsāka Krievijas kluba Čerepovecas "Severstal" sastāvā, tā rindās aizvadot nākamās piecas sezonas. 2012. gada vasarā Straka pievienojās Jekaterinburgas "Avtomobilist" rindām, taču sezonu noslēdza jau SM līgas vienībā Raumas "Lukko".
Alberts Klibiķis
Alberts Klibiķis (1913—2001) bija latviešu nacionālās pretestības kustības dalībnieks, kurš Otrā pasaules kara beigās iesaistījās Latvijas Centrālās padomes (LCP) darbībā.
Dzīvesgājums
Dzimis 1913. gadā Augstrozes pagastā. Studēja Latvijas Universitātes Mehānikas fakultātē. Pēc Otrā pasaules kara beigām 1945. gadā strādāja par mehāniķi Ventspils dzelzceļa stacijā un darbojās LCP. Kad 1945. gada oktobrī Latvijā nelegāli no Zviedrijas ieradās četru LCP dalībnieku grupa Artura Arnīša vadībā, sākās tobrīd vēl brīvībā palikušo LCP aktīvistu un viņu atbalstītāju masveida aresti. Klibiķi NKVD apcietināja 1945. gada 31. oktobrī un ilgstoši pratināja. Uz čekas izmeklētāja jautājumu: «Vai tagad jūs personiski atsakāties no pārliecības par cīņas nepieciešamību par neatkarīgu Latviju?» viņš atbildēja:
"Nē. Es līdz šim brīdim uzskatu, ka latviešu tautai vajadzīga neatkarīga, patstāvīga Latvija. Attiecībā uz nepieciešamību turpināt cīņu par neatkarīgu Latviju uzskatu, ka es pats, atrodoties izolācijā, nevaru to veikt, bet mūsu LCP organizācijai pašreizējā periodā ir labvēlīgas perspektīvas mērķa sasniegšanai, tāpēc LCP jāturpina cīņa par neatkarīgu Latviju.
Vecā Križovka
Vecā Križovka ir ciems Sventes pagastā, Augšdaugavas novadā. Atrodas 232 km attālumā no Rīgas.
Žans de Lafontēns
Žans de Lafontēns (fr; dzimis, miris ) bija franču dzejnieks.
Viņš aizsāka fabulas žanru franču literatūrā, tāpat tiek uzskatīts par vienu no ievērojamākajiem fabulistiem pasaules literatūrā. Viņa ievērojamākais darbs ir "Fabulas" (1668—1694), kur 12 grāmatās ir apkopotas 239 fabulas. Latviešu valodā Lafontēna fabulas pirmoreiz tikušas izdotas 1766. gadā Gotharda Frīdriha Stendera lokalizējumā.
Pančupīte
Pančupīte jeb Zirgupīte (biežāk šādi dēvēta augšteces daļa) ir Vārnupes labā krasta pieteka Bauskas un Ogres novados (tek Valles pagastā, kā arī pa tā un Birzgales pagasta un Vecumnieku pagasta robežu).
Izteka — no Mežmaļu dīķa. Augštecē tek ziemeļu virzienā, vēlāk pagriežas uz rietumiem-ziemeļrietumiem. Meliorēta visā tecējumā, augštecē atsevišķi posmi novadīti pazemē. Lejtecē tek gar Simtiņu purvu. Ietek Vārnupē (Vārniņā) lejpus Salām.
Upi šķērso valsts autoceļi P73 (Vecumnieki—Nereta—Subate, šķērso divreiz) un P87 (Bauska—Aizkraukle), tā tek gar Valli.
Albānijas Tautas Republika
Valsti izveidoja Albānijas Demokrātiskā valdība, kas pastāvēja no 1944. līdz 1946. gadam. Komunistu līdera Envera Hodžas vadībā Albānijā izveidojās režīms, kas atgādina mūsdienu Ziemeļkoreju. Sākotnēji Austrumu bloka valsts, ideoloģisku konfliktu dēļ tā 1960. gados pameta PSRS ietekmes sfēru un izveidoja aliansi ar Ķīnas Tautas Republiku, kas pastāvēja līdz reformu sākumam Ķīnā 1978. gadā. Valstī saglabājās staļiniskais vadības stils un tika uzturēts Hodžas personības kults. Albānija noslēdzās no apkārtējās pasaules. 1967. gadā Albānija paziņoja, ka tajā vairs nepastāv reliģija, kļūstot par pirmo ateistu valsti pasaulē. Pēc Varšavas pakta valstu iebrukuma Čehoslovākijā 1968. gadā, lai apspiestu Prāgas pavasari, Albānija izstājās no Varšavas pakta.
Izveidošana
1944. gada 29. novembrī Hodžas vadītā Nacionālās Atbrīvošanas Kustība bez Sarkanās armijas palīdzības, taču ar Lielbritānijas sniegtajiem ieročiem un kara aviācijas atbalstu, atbrīvoja Albāniju no fašistiskās Itālijas okupācijas un anti-komunistiskajiem nacionālistiem. Maijā izveidotā, komunistu kontrolētā Antifašistiskā Nacionālās Atbrīvošanas Padome kļuva par pagaidu valdību Envera Hodžas vadībā. Itāļu gāztajam karalim Zogu I tika aizliegts atgriezties valstī. Tā kā komunisti valsti bija atbrīvojuši paši, Albānijā nenotika pakāpeniska atbrīvošanās no demokrātijas paliekām un pāreja uz komunistu diktatūru, kā tas notika pārējās Austrumu bloka valstīs.
Iekšlietu ministra Koči Dzodzes vadībā 1945. gadā notika bijušo monarhijas darbinieku, fašistiskās okupācijas līdzskrējēju un anti-komunistu tiesas prāvas. 17 tika nošauti, ap 40 nosūtīti uz katorgas darbiem. Lai nostiprinātu savu varu, komunisti šajos gados nogalināja daudzus tradicionālo klanu vadoņus.
1945. gada decembrī notika vēlēšanās, kurās balsot varēja tikai par komunistu Demokrātiskās Frontes sarakstu, kas saņēma 93% balsu. Jaunais parlaments sanāca 1946. gada janvārī, lai izbeigtu monarhijas pastāvēšanu un pasludinātu tautas republikas izveidošanu. Tika izveidota jauna valdība, kurā Hodža ieņēma premjerministra, ārlietu ministra, aizsardzības ministra un armijas komandiera amatus. Dzodze, kas ieņēma iekšlietu ministra un partijas sekretāra amatus 1945. gada beigās un 1946. gada sākumā veica partijas tīrīšanu, atbrīvojoties no liberālu uzskatu paudējiem. 1945. gada augustā tika īstenota zemes reforma, likvidējot lielos zemes īpašumus, un izdalot zemi trūcīgajiem zemniekiem. 1946. gadā tika nacionalizēta rūpniecība, ieviesta valsts kontrole pār iekšējo un ārējo tirdzniecību.
Dienvidslāvijas paspārnē
Nelielā, no pārējām PSRS kontrolētajām valstīm ģeogrāfiski izolētā un mazattīstītā Albānija pirmos pastāvēšanas gadus bija ļoti atkarīga no Tito vadītās Dienvidslāvijas. 1946. gada 6. jūlijā Albānija un Dienvidslāvija parakstīja Draudzības un Sadarbības līgumu, kas aizsāka aizvien ciešāku Albānijas ekonomikas sasaisti ar lielo kaimiņvalsti, kas pārņēma kontroli pār albāņu uzņēmumiem, cēla jaunas rūpnīcas un palīdzēja ar pārtiku. Albānijas skolās sāka mācīt serbhorvātu valodu. Šajos gados notika Dienvidslāvijas un Bulgārijas sarunas par Balkānu federācijas izveidošanu, kurā ietilptu arī Albānija. Šāda piekāpšanās lielajam kaimiņam izsauca neapmierinātību virknē albāņu komunistu, kas vēlējās neatkarīgāku valsts politiku. 1947. gadā dienvidslāvi panāca viņu arestus un izslēgšanu no partijas. 1948. gada pavasarī albāņu vadība pieņēma lēmumu par Albānijas un Dienvidslāvijas ekonomiku un armiju apvienošanu. Hodža izvirzīja piedāvājumu par pievienošanos Dienvidslāvijai. Pēkšņā PSRS un Dienvidslāvijas attiecību saraušana 1948. gada 28. jūnijā nāca kā pārsteigums, taču Hodža nešauboties nostājās Staļina pusē. Visiem dienvidslāvu speciālistiem tika dotas pāris dienas, lai pamestu valsti, visi līgumi tika lauzti un izvērsta masīva propagandas kampaņa pret Tito.
PSRS paspārnē
Staļina vadītā PSRS kļuva par Albānijas jauno finansiālo atbalstītāju. Lai noveltu no sevis atbildību par iepriekšējo draudzību ar Dienvidslāviju, Hodža visu vainu novēla uz Dzodzi, kas 1948. gada oktobrī tika atbrīvots no visiem amatiem, apcietināts un 1949. gada maijā nošauts. Viņa vietā par otro cilvēku valstī turpmāk kļuva Mehmets Šehu. Tīrīšanas skāra 14 no 31 Centrālkomitejas locekļiem un 32 no 109 Tautas Sapulces deputātiem, ap 25% partijas biedru tika izslēgti no partijas.
Antikomunistu pagrīdes sarīkotais nelielais sprādziens 1951. gada 19. februārī pie PSRS vēstniecības Tirānā kalpoja par iemeslu 22 inteliģences pārstāvju arestiem un nošaušanai. Represijām tika pakļauti viņu ģimenes locekļi.
Staļina nāve, kolektīvās vadības modelis PSRS un pakāpeniska attiecību uzlabošana ar Dienvidslāviju, spieda arī Hodžu veikt līdzīgas izmaiņas. 1953. gada jūlijā viņš atteicās no ārlietu un aizsardzības ministru amatiem. 1954. gadā Šehu kļuva par premjerministru. 1953. gada decembrī Albānija un Dienvidslāvija atjaunoja diplomātiskās attiecības. 1955. gadā Albānija piedalījās Varšavas pakta dibināšanā.
Nežēlīgā izrēķināšanās un politiskās atšķirības atvēsināja PSRS attiecības ar Albāniju. Hodža un Šehu neatbalstīja Hruščova veikto destaļinizāciju un turpināja pret Dienvidslāviju vērstu propagandu. 1959. gadā Hruščovs pavadīja 12 dienas Albānijā, cenšoties pārliecināt Hodžu sekot PSRS ieteiktajam vieglās industrijas un zemkopības attīstības modelim.
Ķīnas paspārnē
Destaļinizācija un Hruščova mierīgās līdzās pastāvēšanas politika attiecībā uz Rietumiem noveda pie Albānijas konservatīvā režīma satuvināšanās ar Mao vadīto Ķīnas Tautas Republiku. Maskavā notikušajā vispasaules komunistisko partiju kongresā 1960. gada sākumā Ķīnas—PSRS ideoloģiskās nesaskaņas izpaudās publiski, Albānija nostājās Ķīnas pusē. PSRS pārtrauca finansiālo un pārtikas palīdzību valstij, cenšoties panākt Hodžas gāšanu. Publiskas ideoloģiskās nesaskaņas un apvainojumi partiju kongresos turpinās visu 1960. un 1961. gadu, kad decembrī PSRS sarāva diplomātiskās attiecības ar Albāniju. Albānijā notika PSRS atbalstītāju tīrīšanas un nāvessodi. Ķīna sāka sūtīt uz Albāniju pārtiku un tautsaimniecības ekspertus, taču pašas atpalikušais stāvoklis nozīmēja, ka tā nespēja ievērojami palīdzēt valsts modernizācijā. Abu valstu alianse drīzāk bija balstīta ideoloģiskā pretnostatījumā pret PSRS "hegemoniju" komunistiskajā pasaulē.
Attiecību saraušana ar PSRS un izstāšanās no Savstarpējās ekonomiskās palīdzības padomes smagi ietekmēja neefektīvo Albānijas tautsaimniecību, un 1962. gadā tika ieviesta taupības programma. Iedzīvotāju un partijas darbinieku vidū sākās neapmierinātība ar problēmām, tāpēc, līdzīgi Mao Kultūras revolūcijai Ķīnā, 1966. gadā Hodža sāka Kultūras un Ideoloģijas revolūciju. Armijā atcēla militārās pakāpes, atjaunoja politiskos komisārus. Valsts un partijas darbiniekiem samazināja algas, tika likvidētas sešas ministrijas un daudzus ierēdņus nosūtīja strādāt uz laukiem un fabrikām. Tika apklusināti nepaklausīgi rakstnieki un kultūras darbinieki. 1967. gadā tika izvērsta kampaņa pret reliģiju, slēgtas visas mošejas un baznīcas, un Albānija oficiāli kļuva par pirmo ateistu valsti pasaulē.
Lai uzlabotu ekonomisko situāciju un samazinātu atkarību no Ķīnas, 1971. gadā Albānija atjaunoja tirdzniecības sakarus ar Dienvidslāviju, Grieķiju un Rietumeiropas valstīm, vienlaikus turpinot teroru valstī. Par slepenu kāda zēna kristīšanu 1971. gadā tika nošauts katoļu mācītājs. 1973. un 1974. gadā tika apcietināts Albānijas kultūras ministrs un valsts radio vadītājs. 1975. gadā nošāva aizsardzības ministru.
Albānija bija vienīgā Eiropas valsts, kas ignorēja 1975. gada Helsinku konferenci. Pēc Mao nāves 1976. gadā Hodža kritizēja jaunos Ķīnas vadītājus kā revizionistus, uz ko ķīnieši atbildēja ar ielūgumu Tito apmeklēt Ķīnu 1977. gadā un palīdzības programmu izbeigšanu 1978. gadā.
Pēdējās desmitgades
Pēc attiecību saraušanas ar Ķīnu Albānija centās īstenot autarķijas programmu, taču iekšējo resursu trūkums un nevēlēšanās paplašināt ārējos sakarus noveda pie aizvien lielākas atpalicības un trūkuma. Novecojošais un slimais Hodža uz pieaugošo neapmierinātību atbildēja ar jaunām tīrīšanām armijā, valdībā un partijā. Albānijā joprojām turpinājās Staļina kults, tika svinētas viņa dzimšanas dienas.
Lai nostiprinātu savu varu, ideoloģisko tīrību un nodrošinātu sistēmas nemainīgu pastāvēšanu, 1976. gada 28. decembrī Hodža pasludināja jaunu Albānijas konstitūciju. Valsts nosaukums tika mainīts uz Albānijas Tautas Sociālistisko Republiku, konstitūcija nostiprināja autarkijas principu, oficiālo ateisma politiku un aizliedza ārvalstu kredītu ņemšanu.
1980. gadā Hodža par savu pēcteci izraudzījās Ramizu Aliju. Ilggadējais līdzgaitnieks Šehu tika atcelts no amatiem un 1981. gada 17. decembrī it kā izdarīja pašnāvību nošaujoties. 1982. gada novembrī Hodža paziņoja, ka Šehu bijis ASV, Lielbritānijas, PSRS un Dienvidslāvijas spiegs, kas apglabāts kā suns izgāztuvē.
1983. gadā Hodža nodeva valsts ikdienas vadību Alijam un mira 1985. gada 11. aprīlī.